钦定古今图书集成/明伦汇编/氏族典/第190卷 > 萧服
## 钦定古今图书集成/明伦汇编/氏族典/第190卷 > 萧服

按《宋史沈畸传》：“萧服，字昭甫，庐陵人。第进士，调望江
令，治以教化为本，知高安县，徙知廉州，未行，改亲贤
宅教授，提举淮西常平。召为将作少监，以使事得入
对，徽宗谓有争臣风，擢监察御史。奉诏作《崇宁备官
记》，帝称善。俄偕沈畸使鞫狱，坐羁管处州，逾岁得归。
张商英当国，引为吏部员外郎。送辽使，得疾于道，遂”
致仕。既愈，还旧职。以父老得请，知蕲州。卒，年五十六。